Kinnitan: 10.10.2022

Rein Pajunurm

Rapla MSL peasekretär

**Rapla maakonna saalihoki liiga ja meistrivõistlused 2023/24.a.**

**JUHEND**

**1. Eesmärk ja ülesanne:**

1.1. Pakkuda Raplamaal tegutsevatele saalihoki võistkondadele ning maakonna noortele võistlemis- ja arenguvõimalusi.

1.2. Propageerida saalihokit kui ühte kiiret ja atraktiivset spordiala.

1.4. Selgitada 2023/24 hooaja Rapla maakonna meister saalihokis.

**2. Toimumise aeg ja koht**

2.1. Turniir viiakse läbi vastavalt 2023/24 hooaja mängupäevade ajagraafikule vahemikus oktoober 2023 - aprill 2024.

2.2. Mängude toimumiskohad on Rapla Sadolin Spordihoone (Viljandi mnt. 69A, Rapla) ja Märjamaa Spordhoone (Staadioni tee3, Märjamaa) Korraldajatel on õigus vajadusel korraldada mänge/kohtumisi teistes spordihoonetes.

**3. Korraldus, läbiviimine ja registreerimine**

3.1 Võistlused korraldavad koostöös **Rapla Maakonna Spordiliiduga** võistlusel osalevate võistkondade esindajad, peakorraldaja (edaspidi korraldaja) on **Rapla Hokiklubi MTÜ Piret Paas** isikus.

3.2 Võistkonnad teatavad peakorraldajale oma soovist osaleda Rapla maakonna saalihoki meistrivõistlustel **07.septembriks** raplahokiklubi@gmail.com.

3.3 Võistkonnad esitavad kirjalikult nimelise registreerimislehe **14.septembriks 2023.a.** meiliaadressile raplahokiklubi@gmail.com. Registreerimislehel tuleb eraldi ära märkida väravavahid, kapten, leegionärid, võistkonna esindaja. Võistkond täpsustab ise mängu protokollid mängupäeval kohapeal.

3.4 Võistkonnad peavad olema komplekteeritud maakonnas sündinud, elavatest, töötavatest, õppivatest, maakonna spordiklubide treeningutes aktiivselt osalevatest liikmetest. Võistkonda võib kuuluda kuni kaks nn leegionäri, kes ei vasta eelpool nimetatud tingimustele.

3.5 Erimeelsuste korral otsustab mängija osalemise jmt küsimused võistkondade esindajate koosolek. Koosolek peab toimuma enne järgmist mängupäeva.

3.6 Mängude ajakava ning eelarve koostab korraldaja, e-post: raplahokiklubi@gmail.com.

3.7 Mängude tulmused, statistika ja tabel on nähtav aadressil <http://www.saalihoki.ee/Liigad/>

3.8 Mängude korraldamisel lähtume kehtivatest kultuuriministeeriumi ettekirjutistest riiklike piirangute ja juhiste kehtestamisel ja nendest tulenevalt võtame vastu täiendavaid otsuseid.

**4. Mängude süsteem**

4.1 Võistlused toimuvad turniiri süsteemis, kohtumised on jagatud eelbroneeritud mängupäevade peale. Ühel mängupäeval peetakse kuni 3 kohtumist. Esimene mäng algab kell 10:15.

4.2 Võistkonnad mängivad kõigepealt omavahel läbi ühe ringi. Selgub Rapla maakonna meistrivõitluste paremusjärjestus ja liiga paremusjärjestus, mis on aluseks järgnevale play-off formaadile. Põhiturniiri võitja saab otse poolfinaali. Ülejäänud võistkonnad mängivad paremusjärjestuse alusel poolfinaali kohtade nimel. Võitjad mängivad poolfinaalis, kaotajatest kõige kehvema tulemusega lõpetanud võistkonna jaoks on turniir läbi ning teised kaks mängivad 5.-6. koha peale.

4.3 Rapla maakonna meistrivõistluste arvestuses osalevad võistkonnad, kes vastavad p.3.4 tingimustele. Põhiturniiri neli paremat võistkonda moodustavad poolfinaali paarid ning mängivad meistritiitli nimel. Põhiturniiril maakonna arvestuses viiendaks jäänud võistkonna jaoks on maakonna arvestuses mängud lõppenud.

**5. Mängureeglid**

5.1 Turniiriks saab võistkond üles anda piiramatu arvu mängijaid, hooaja jooksul võib mängijaid nimekirja lisada registreerides e-meili teel,raplahokiklubi@gmail.com

5.2 Mänguks saab võistkond registreerida 20 mängijat (2 väravavahti + 18 väljakumängijat). Mängijate lisamise soovist tuleb teada anda vähemalt kaks päeva enne mängu e-maili teel raplahokiklubi@gmail.com.

5.3 Turniiril osalevatel võistkondadel peab olemanõuetele vastav varustus, särkidel ühtne värv ja võistlusnumber.

5.4 Mängitakse 36mx20m või 40x20m saalihokiväljakul,mis on ümbritsed külgedelt ja otstest

poordidega.

5.5 Mängu vilistab 2 väljakukohtunikku ja protokollib 2 lauakohtunikku.

5.6 Kohtunik jälgib ja juhib mängu IFF saalihokireeglite järgi. Ebasportliku käitumise korral eemaldatakse mängija mängu või turniiri lõpuni. Kohtunike suhtes käituda lugupidavalt.

5.7 Mänguaeg on 3 x 15 minutit puhast aega, vaheaeg kolmandike vahel 3 minutit. Vaheaeg mängude vahel on kuni 10 minutit.

5.8 Normaalaja viigi puhul selgitatakse võitja lisajal. Lisaaeg mängitakse esimese väravani. Lisaajal mängitakse 4-4 vastu. Lisaaja viigi korral selgub võitja karistusvisetega viiest viskevoorust parema tulemuseni või esimese eksimuseni, kui peale viite karistusviske vooru on seis viigiline.

5.9 Võistkond tohib mängujooksul võtta ühe 30 sekundilise time-out`i.

5.10 Mängija tervisliku seisundi eest vastutab mängija ise. Iga võistkond varustab end võimalusel esmaste meditsiinivahenditega (näiteks jääkotid või sprei). Kohapeal on tagatud ka korraldajate poolt esmaabivahendeid.

**6. Turniiri paremusjärjestuse määramine**

6.1. Võit - 3 punkti

 lisaaja võit - 2 punkti

 lisaaja kaotus – 1 punkt

 kaotus – 0 punkti

6.2. Mängust loobumise korral arvestatakse meeskonnale 0:5 kaotus.

 Tehniline kaotus ei lähe arvesse statistikas.

6.3. Paremusarvestus:

1) Parema koha saab võistkond, kes on kogunud enim punkte;

2) Võrdsete punktide korral annab eelise omavahelise mängu paremus;

3) Võrdsete punktide ja viigiga lõppenud omavahelise mängu korral annab eelise

 suurem üldine väravate vahe;

4) Ka selle võrdsuse korral annab eelise enim löödud väravate arv;

5) Kui võrdselt on enam kui kaks võistkonda, siis vaadatakse omavaheliste

 mängude tulemusi ning arvestatakse nii nagu punktides 3 ja 4 ette nähtud;

6) Kõikide näitajate võrdsuse korral määrab koha loos.

**7. Autasustamine**

7.1 Rapla maakonna liiga kolme esimest võistkonda autasustatakse medalite ja karikaga.

7.2 Rapla maakonna meistrivõistluste kolme esimest võistkonda autasustatakse medalite ja karikaga.

7.3 Selgitatakse välja ka turniiri resultatiivseim mees- ja naismängija, MVP, parim noormängija (kuni 18 aastane) ja parim väravavaht, keda autasustatakse eriauhindadega.

7.4 Iga võistkonna esindaja esitab enne liiga viimast mängupäeva 1-2 MVP ja noormängija kandidaati peakorraldajale ning enim hääli saanud võistleja võidab tiitli. Kui on kahel kandidaadil sama palju hääli, tuleb lisahääletus kahe kandidaadi vahel ja hääletada saab ainult ühe poolt.

7.5 Resultatiivseim mees- ja naismängija, parim väravavaht selgitatakse statistika alusel. Parima väravavahi kandidaadil peab olema vähemalt 50% osalus võistkonna mängudest.

**8. Osalustasud**

8.1 Osalustasu võistkonna kohta on kogu turniiril **90€** iga mängupäeva kohta, mis tuleb tasuda ülekandega **Rapla Hokiklubi MTÜ** arvele **EE772200221056685368** või kohapeal peakorraldajale sularahas.

8.2 Osalustasu võib maksta ka mitme mänguvooru eest korraga, sellest soovist teavitada eelnevalt, et saaks arved esitada õigeaegselt.

**Küsimused ja vastused**

Piret Paas, e-post:raplahokiklubi@gmail.com, tel:**+372 5343 4406**